cyanic-selkie/wikianc huggingface dataset:
জলবায়ু পরিবর্তনে নারী
নারী জলবায়ু পরিবর্তন নীতি-নির্ধারক ও সক্রিয় কর্মী
থাম্ব|শীলা ওয়াট-ক্লটিয়ার
যৌন হয়রানি
থাম্ব|রেস্টুরেন্টে আগত এক ব্যক্তি ওয়েটার কে আলিঙ্গন করছেন এবং স্পর্শকাতর স্থানে হাত দিয়েছেন যৌন হয়রানি বিভিন্ন  সামাজিক অংশে হতে পারে যেমন কর্মক্ষেত্রে, বাড়িতে, স্কুলে ও গীর্জাতে। যৌন হয়রানকারি অথবা ভুক্তভোগী যে কোনও লিঙ্গ হতে পারে। যৌন হয়রানি হলো এক ধরনের লিঙ্গ বৈষম্য এবং ফেডারেল, স্টেট, এবং (যেখানে প্রযোজ্য) স্থানীয় আইনের অধীনে বেআইনি।যৌন হয়রানির মধ্যে লিঙ্গ, যৌন অভিযোজন, স্ব-সনাক্তকৃত বা অনুভূত লিঙ্গ, লিঙ্গ অভিব্যক্তি, লিঙ্গ পরিচয় এবং লিঙ্গান্তরিত অবস্থার ভিত্তিতে হওয়া হয়রানি অন্তর্ভুক্ত। যৌন হয়রানির মধ্যে অনভিপ্রেত আচরণ অন্তর্ভুক্ত যেটি যৌন প্রকৃতির বা লিঙ্গের কারণে কোনো ব্যক্তিকে উদ্দিষ্ট করে হয়ে থাকে, যখন:
1.    কোনো ব্যক্তির কর্মদক্ষতায় অযৌক্তিকভাবে বাধাগ্রস্থ করার বা একটি ভীতিকর, শত্রুতাপূর্ণ বা আপত্তিকর কর্মপরিবেশ সৃষ্টি করার জন্য এমন আচরণের উদ্দেশ্য বা প্রভাব রয়েছে, এমনকি রিপোর্ট করা ব্যক্তি যৌন হয়রানির টার্গেট না হয়ে থাকলেও;
2.    এমন আচরণ প্রত্যক্ষ বা পরোক্ষভাবে কর্মসংস্থানের একটি শর্ত তৈরি করে; বা
3.    এমন আচরণে নতি স্বীকার বা প্রত্যাখ্যানকে কর্মসংস্থানের সিদ্ধান্ত নেয়ার ভিত্তি হিসেবে ব্যবহার করা হয় যা কোনো ব্যক্তির কর্মসংস্থানকে প্রভাবিত করে।
ইয়াহিয়া
হযরত ইয়াহিয়া (হিব্রু: יוחנן המטביל, Yo-hanan ha-matbil; আরবি: يحيى‎ Yahyá এবং يوحنا Yūhannā; আর্মেনীয়: Yokhanan) কুরআনের বর্ণনা অনুসারে একজন নবী ছিলেন।
সূরা মারইয়ামে হযরত ইয়াহিয়া (আ:) কথা বলা হয়েছে। তিনি ছিলেন বিশেষ গুণের অধিকারী।
ফয়সাল আল দাউয়িশ
ফয়সাল বিন সুলতান আল দাউয়িশ (Arabic: فيصل بن سلطان الدويش, আনুমানিক ১৮৮২ – ১৯৩১) ছিলেন মুতায়র গোত্র ও ইখওয়ানের একজন নেতা। সৌদি আরবের একত্রীকরণে তিনি ইবনে সৌদকে সহায়তা করেন।
১৯২০ সালের ১৬ মে আল দাউয়িশ কুয়েতের প্রতিরক্ষা ও নিরাপত্তা বাহিনির উপর হামলা করেন এবং তাদের অনেকে নিহত হয়। পরে ১৯২০ সালে কুয়েতে ইখওয়ানের এক হামলায় তিনি নেতৃত্ব দেন। এসময় আল জাহরা গ্রাম তাদের দখলে আসে। কিন্তু ব্রিটিশদের চাপের কারণে তাদের সেখান থেকে সরে যেতে হয়।
১৯২৯ সালে সাবিলার যুদ্ধে ফয়সাল আহত হন। তিনি পালিয়ে যান এবং পরবর্তীতে কুয়েতে ব্রিটিশদের কাছে আত্মসমর্পণ করেন। রাজা আবদুল আজিজ ইবনে সৌদ তাকে ক্ষমা করেন তবে পরে তাকে কারাগারে পাঠানো হয়। ১৯৩১ সালে তিনি কারাগারে মৃত্যুবরণ করেন।
শেষ লেখা
থাম্ব|শেষ লেখা-রবীন্দ্রনাথ ঠাকুর শেষ লেখা হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯৪১ খ্রীস্টাব্দে তাঁর মৃৃত্যুর পর প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত সর্বশেষ উল্লেখযোগ্য সৃষ্টি। এতে সর্বমোট পনেরোটি কবিতা রয়েছে। এই গ্রন্থের নামকরণ রবীন্দ্রনাথ করে যেতে পারেন নি।
কবিতার তালিকা
"শেষ লেখা" কাব্যগ্রন্থের অন্তর্গত কবিতাগুলো হল –
১. সুমুখে শান্তিপারাবার
২. রাহুর মতন মৃত্যু
৩. ওরে পাখি
৫. আরো একবার যদি পারি
৬. ওই মহামানব আসে
৭. জীবন পবিত্র জানি
৮. বিবাহের পঞ্চম বরষে
৯. বাণীর মুরতি গড়ি
১০. আমার এ জন্মদিন-মাঝে আমি হারা
১২. তব জন্মদিবসের দানের উৎসবে
১৩. প্রথম দিনের সূর্য
১৪. দুঃখের আঁধার রাত্রি বারে বারে
১৫. তোমার সৃষ্টির পথ রেখেছ আকীর্ণ করি
সাহাবউদ্দিন মেডিকেল কলেজ
সাহাবউদ্দিন মেডিকেল কলেজ হলো বাংলাদেশের একটি বেসরকারি চিকিৎসা মহাবিদ্যালয় । এটি বাংলাদেশের রাজধানী ঢাকা শহরের গুলশানে অবস্থিত। ২০০৩ সালে প্রতিষ্ঠিত, এই ইনস্টিটিউট বাংলাদেশের বেসরকারি মেডিকেল কলেজগুলির মধ্যে একটি। এতে সর্বোচ্চ ডিগ্রি ব্যাচেলর অব মেডিসিন, ব্যাচেলর অব সার্জারি (এমবিবিএস) বাস্তবায়ন হয়েছে।  এ চিকিৎসা মহাবিদ্যালয়টি  ঢাকা বিশ্ববিদ্যালয়ের অধিভুক্ত।
ইতিহাস
২০০৩ সালে সাহাবউদ্দিন মেডিকেল কলেজ প্রতিষ্ঠার বছরে শিক্ষার্থীদের ভর্তি শুরু করে প্রতিষ্ঠানটির কর্তৃপক্ষ। ১৮ এপ্রিল একাডেমিক ক্লাস শুরু হয় যা "এসএমসি দিবস" হিসাবে পালিত হয়। প্রথম বছর, শুরু শ্রেণী, বা "ব্যাচ", নামকরণ করা হয় এসএম -০১।
এসএমসি এর ব্যাচ
কলেজের প্রতিটি প্রবেশযোগ্য ক্লাস, যা "ব্যাচ" নামে পরিচিত, ব্যাচ নম্বরের পরে 'এসএমএস' পদ দ্বারা নির্ধারিত হয়। এসএম একটি সংক্ষিপ্ত ফর্ম "শাহাবুদ্দিন মেডিকেল"
এসিটাইল ক্লোরাইড
এসিটাইল ক্লোরাইড (CH3COCl) একটি এসিড ক্লোরাইড যা এসিটিক এসিড থেকে উৎপন্ন হয়। এটা এসাইল হ্যালাইড নামক জৈব যৌগ গ্রুপের সদস্য। এটা বর্ণহীন, ক্ষয়কারী এবং উদ্বায়ী তরল।
সংশ্লেষণ
১৮৫২ সালে ফরাসি রসায়নবিদ চার্লস ফ্রেডেরিক গারহার্ড প্রথম এসিটাইল ক্লোরাইড তৈরি করেন ফসফোরাইল ক্লোরাইডের সংগে পটাশিয়াম এসিটেটের বিক্রিয়ায়।
এসিটাইল এনহাইড্রাইডের সংগে হাইড্রোজেন ক্লোরাইড এর বিক্রিয়ায় এসিটাইল ক্লোরাইড এবং এসিটিক এসিডের একটি মিশ্রণ উৎপন্ন হয়:
পরীক্ষাগার পদ্ধতি
পরীক্ষাগারে এসিটিক এসিডের সংগে ক্লোরোডিহাইড্রেটিং এজেন্ট যেমন PCl3, PCl5, SO2Cl2, ফসজিন, অথবা SOCl2 ইত্যাদির বিক্রিয়ায় এসিটাইল ক্লোরাইড উৎপন্ন হয়। যদিও এই পদ্ধিতে সাধারণত এসিটাইল ক্লোরাইড ফসফরাস কিংবা সালফার যৌগ দ্বারা দূষিত থাকে যা জৈব বিক্রিয়ায় বাঁধা দিতে পারে।
ব্যবহার
এসিটাইলেশন বিক্রিয়ার জন্যে এসিটাইল ক্লোরাইড ব্যবহার করা হয়।
সাবিহা গোকেন
সাবিহা গোকেন (২২ মার্চ ১৯১৩-২২ মার্চ ২০০১) একজন তুর্কি নারী বিমানচালক। তিনি বিশ্বের প্রথম নারী যোদ্ধা বিমানচালক। তিনি ২৩ বছর বয়সে পাইলট হন। মেরি মারভিংট এবং এভেগেনিয়া শাখভস্কায়া তার মতো অন্যান্য চরিত্রে সামরিক পাইলট হিসাবে ছিলেন, কিন্তু যোদ্ধা পাইলট হিসাবে ছিলেন না এবং তারা সামরিক একাডেমির তালিকাভুক্ত ছিলেন না। তিনি এতিম ছিলেন এবং মোস্তফা কামাল আতাতুর্কের তেরো দত্তক সন্তানের মধ্যে একজন।
গিনেস বুক অফ ওয়ার্ল্ড রেকর্ডস দ্বারা তিনি প্রথম মহিলা যোদ্ধা পাইলট হিসাবে স্বীকৃত এবং ১৯৯৬ সালে মার্কিন যুক্তরাষ্ট্র এয়ার ফোর্স কর্তৃক প্রকাশিত "দ্য ২০ গ্রেটেস্ট অ্যাভিয়েটর্স ইন হিস্টোরি" এর পোস্টারের জন্য একমাত্র মহিলা পাইলট হিসেবে নির্বাচিত করা হয়েছিল।
প্রাথমিক জীবন
তুর্কি সরকারি সূত্র এবং সাবিহা গোকেনের সাথে সাক্ষাৎকার অনুসারে, তিনি ছিলেন মোস্তফা ইজ্জত বে এবং হায়রিয় হানামের কন্যা, তাঁরা দুজনই ছিলেন বসনিয়াক বংশোদ্ভূত। ১৯২৫ সালে আতাতুর্কের বার্সা সফরকালে, সাবিহা, যিনি মাত্র বারো বছর বয়সের ছিলেন, আতাতুর্কের সাথে কথা বলার অনুমতি চেয়েছিলেন এবং একটি বোর্ডিং স্কুলে পড়াশোনার ইচ্ছা প্রকাশ করেছিলেন। তার কাহিনী শোনার পর এবং তার জীবনযাপনের দুর্বিষহ পরিস্থিতি সম্পর্কে জানার পরে, আতাতুর্ক তাকে দত্তক নেওয়ার সিদ্ধান্ত নেন এবং সাবিহার ভাইয়ের কাছে তাকে আঙ্কারার কানকায়া রাষ্ট্রপতি আবাসে নিয়ে যাওয়ার অনুমতি চেয়েছিলেন, যেখানে সাবিহা আতাতুর্কের অন্যান্য দত্তক কন্যা জেহরা, আফেত এবং রুকিয়ের সাথে বসবাস করবে। সাবিহা আঙ্কারায় কানকায়া প্রাথমিক বিদ্যালয় এবং ইস্তাম্বুলের উস্কদার আমেরিকান একাডেমিতে পড়াশোনা করেছিলেন।
কর্মজীবন
১৯৩৮ সালে তিনি বলকান দেশগুলির চারপাশে একটি পাঁচ দিনের বিমান চালিয়েছিলেন এবং দারুণ প্রশংসা পেয়েছিলেন। একই বছর, তিনি তুর্কি অ্যারোনটিকাল অ্যাসোসিয়েশনের তারক্কুসু ফ্লাইট স্কুলের প্রধান প্রশিক্ষক নিযুক্ত হন, যেখানে তিনি ১৯৫৪ সাল পর্যন্ত একজন ফ্লাইট প্রশিক্ষক হিসাবে দায়িত্ব পালন করেছিলেন এবং পরবর্তীতে সংস্থার কার্যনির্বাহী বোর্ডের সদস্য হন। তিনি চার মহিলা বিমানচালক, এডিবে সুবাসি, ইল্ডিজ উসমান, সাহেভেত কারাপস এবং নেজিহে বিরানিয়ালকে প্রশিক্ষণ দিয়েছিলেন। সাবিহা গোকেন ১৯৬৪ সাল পর্যন্ত ২৮ বছর ধরে বিশ্বজুড়ে উড়েছিলেন।
তুর্কি বিমান বাহিনীতে তার পুরো ক্যারিয়ার জুড়ে, গোকেন ৮০০০ ঘণ্টারও বেশি সময় ধরে ২২টি বিভিন্ন ধরনের বিমান উড়িয়েছেন, যার মধ্যে ৩২ঘণ্টা সক্রিয় যুদ্ধ ও বোমা হামলা মিশন ছিল।
স্বীকৃতি
ইস্তাম্বুল সাবিহা গোকেন আন্তর্জাতিক বিমানবন্দর তার নামে নামকরণ করা হয়েছে।
রেডমন্ড জেরার্ড
রেডমন্ড “রেড” জেরার্ড (জন্ম জুন ২৯, ২০০০) হলেন একজন মার্কিন স্নোবোর্ডার এবং ২০১৮ সালে দক্ষিণ কোরিয়া-এ আয়োজিত ২০১৮ শীতকালীন অলিম্পিক-এ ২০১৮ মার্কিন যুক্তরাষ্ট্র অলিম্পিক দল-এর হয়ে স্বর্ণ পদক বিজয়ী। জেরার্ডের জন্ম হয় মার্কিন যুক্তরাষ্ট্রের ওহাইও রাজ্যে এবং সেখানেই তিনি প্রতিপালিত হন, কিন্তু বর্তমানে তিনি কলোরাডো রাজ্যের সিলভারথর্নে পৌরসভায় বসবাস করছেন।
কেটাম মাউন্টেন বাইক উদ্যান
সিঙ্গাপুরের পুলাউ উবিনে অবস্থিত কেটাম মাউন্টেন বাইক উদ্যান, একটি সাইকেল চালানোর পথ রয়েছে এমন উদ্যান। এটি সম্প্রতি ২০০৮ সালের মে মাসে জনসাধারণের জন্য উন্মুক্ত করা হয়েছে। বাইক উদ্যানে কোন প্রবেশ মূল্য নেই।
৪৫ হেক্টর উদ্যানটিতে ১০ কিলোমিটার দীর্ঘ পাহাড়ি সাইকেল চালানোর পথ রয়েছে। এটি সিঙ্গাপুরের প্রথম উদ্যান, যা মাউন্টেন বাইকিং প্রতিযোগিতার আন্তর্জাতিক মান সম্পন্ন। আন্তর্জাতিক মানের প্রতিযোগিতা ছাড়াও, কেটাম মাউন্টেন বাইক উদ্যান দর্শকদের বিনোদনমূলক সাইকেল চালানোর সুবিধাও দেয়।
অবস্থান
বাইক উদ্যানটি পুলাউ উবিনের একটি খাদের চারপাশে অবস্থিত যা পূর্বে ব্যবহৃত হত না। জাতীয় উদ্যান বোর্ড দ্বারা কেটাম খাদের একটি বড়সর পুনর্বাসন প্রকল্প গ্রহণ করা হয়, যা সাইকেল চালানোর কাজে জায়গাটা ব্যবহারের জন্য একে সবুজে রূপান্তরিত করে।
সাইকেল ট্রেল ডিজাইন
মাউন্টেন বাইক রাস্তাগুলোর ডিজাইন আন্তর্জাতিক মাউন্টেন সাইক্লিং অ্যাসোসিয়েশন (আইএমবিএ) মানের করতে অনেক সতর্কতা অবলম্বন করে তৈরি করা হয়েছে। সিঙ্গাপুর অ্যামেচার সাইক্লিং অ্যাসোসিয়েশনও (এসএসিএ) পরামর্শ দিয়ে এ কাজে সম্পৃক্ত ছিল।
উদ্যানের রাস্তাগুলো এমনভাবে ডিজাইন করা হয়েছে যাতে অবসরের সাইকেল চালকরা এবং প্রতিযোগিতামূলক সাইকেল চালকরা সমানভাবে উপভোগ করতে পারে।
আইএমবিএ রেটিং
কেটাম মাউন্টেন বাইক উদ্যানে বর্তমানে বিভিন্ন দক্ষতা স্তরের সাইকেল চালকদের ৫-এর মধ্যে ৩ আইএমবিএ রেটিং ট্র্যাক রয়েছে। ব্লু স্কোয়ার কোডের রাস্তাগুলো খাড়া ঢালু এবং ত্রুটিযুক্ত সরু। এই রাস্তাগুলো সাইকেল চালনা শুরুর দিকে ব্যবহার করার জন্য সবচেয়ে উপযুক্ত। ব্ল্যাক ডায়মন্ড রাস্তাগুলো মধ্য-দক্ষ সাইকেল চালকদের দীর্ঘ ধাপে আরোহণ, নিচের দিকে ঢালু এবং বাধা রয়েছে। সকলের মধ্যে সবচেয়ে চ্যালেঞ্জিং রাস্তাগুলো হল ডাবল ব্ল্যাক ডায়মন্ড কোডেড। এই রাস্তাগুলোতে বিভিন্ন ধরনের অতিরিক্ত খাড়া চড়ন এবং খাড়া নিচের দিকে ঢালু, তীক্ষ্ণ কোণা এবং কৌশলী বাধা এই স্তরে রয়েছে।
বাংলাদেশ সেনাবাহিনীর পদবি
বাংলাদেশ সেনাবাহিনীতে কমিশন্ড অফিসার, জুনিয়র কমিশন্ড অফিসার (জেসিও), নন-কমিশন্ড অফিসার (এনসিও) এবং সাধারণ সৈনিক পদবি আছে। কমিশন্ড অফিসাররা প্রথম শ্রেণীর সেনা সদস্য, জেসিওরা প্রথম শ্রেণী (নন-ক্যাডার) সদস্য এবং এনসিও-দের মধ্যে সার্জেন্ট পদবিধারিরা দ্বিতীয় শ্রেণীর ও বাকি এনসিওরা তৃতীয় শ্রেণীর সদস্য হিসেবে বিবেচিত। পাশাপাশি সাধারণ সৈনিকরাও এখন তৃতীয় শ্রেণির আওতাভুক্ত।
কমিশন্ড অফিসার
কমিশন্ড অফিসাররা শুধু অফিসার হিসেবে বিবেচিত হন। সেকেন্ড লেফটেন্যান্ট লেফটেন্যান্ট, ক্যাপ্টেন, মেজরদেরকে জুনিয়র অফিসার বলা হয় (জুনিয়র কমিশন্ড অফিসার নয়)। অপরদিকে মেজর জেনারেল, লেফটেন্যান্ট জেনারেল পদবিধারী ব্যক্তিদেরকে সংক্ষেপে জেনারেল বলা হয় যদিও শুধু জেনারেল নামের আরও একটি পদমর্যাদা আছে আর ব্রিগেডিয়ার জেনারেলদেরকে সংক্ষেপে ব্রিগেডিয়ার বলা হয় যদিও এ পদবিতে জেনারেল অনুসর্গ আছে। পদসমূহঃ উচ্চক্রম অনুসারে
জুনিয়র কমিশন্ড অফিসার (জেসিও)
ব্রিটিশ রাজত্বকালে ব্রিটিশ ভারতীয় সেনাবাহিনীতে জুনিয়র কমিশন্ড অফিসার (জেসিও) 'ভাইসরয়ের কমিশন্ড অফিসার (ভিসিও)' নামে পরিচিত ছিলো। জেসিও পদমর্যাদা রাষ্ট্রপতির নিকট হতে জুনিয়র কমিশন লাভ করে এবং গেজেটভুক্ত হয়। Army Act 1952: (9) “junior commissioned officer” means a person commissioned, gazetted or in pay as a junior commissioned officer in the Bangladesh Army; জুনিয়র কমিশন্ড অফিসার (জেসিও) হচ্ছে সেনাবাহিনীর সার্জেন্ট (যা পূর্বে হাবিলদার) এর পরের পদবী; সিনিয়র সার্জেন্টদেরকে যোগ্যতা ও জ্যেষ্ঠতার ভিত্তিতে জেসিও পদে পদোন্নতি দেওয়া হয়।  দ্বিতীয় শ্রেণী থেকে ২০১৪ সালে জেসিওদের প্রথম শ্রেণি নন-ক্যাডার হিসাবে মর্যাদা দেয়া হয়েছে  এবং অনেক সুবিধাও রয়েছে যেমন পৃথক মেস, বাসস্থান, ব্যাটম্যান এবং নবম গ্রেডের বেতন। সেনাবাহিনীর নিয়ম অনুযায়ী জেসিওদেরকে জুনিয়রগণ স্যার এবং কমিশন্ড অফিসারগণ সাহেব বলে সম্বোধন করেন। জেসিও পদসমূহঃ উচ্চক্রম অনুসারে
উল্লেখ্য যে, ১৯৭১ সালে পূর্ব পাকিস্তানের বিচ্ছিন্ন হওয়ার পরে বাংলাদেশ সেনাবাহিনী পাকিস্তান সেনাবাহিনীর কাছ থেকে 'জেসিও' পদবী ব্যবস্থা উত্তরাধিকার সূত্রে প্রাপ্ত হয় যদিও ২০০০ সাল থেকে উর্দু ভাষার পদবীগুলো পরিবর্তন করে ইংরেজি শব্দ ওয়ারেন্ট অফিসার ব্যবহার শুরু হয়।
সৈনিক এবং এনসিও পদমর্যাদাসমূহ
ল্যান্স কর্পোর‍্যাল থেকে সার্জেন্ট পদবি এনসিও বা নন-কমিশন্ড অফিসার হিসেবে পরিগণিত।
ইতিকাফ
প্রকারভেদ
নফল ইতিকাফ : সাধারণভাবে যেকোনো সময় ইতিকাফ করা নফল। এর কোনো দিন কিংবা সময়ের পরিমাপ নেই। অল্প সময়ের জন্যও ইতিকাফ করা যেতে পারে। এ জন্য মসজিদে প্রবেশের আগে ইতিকাফের নিয়ত করে প্রবেশ করা ভালো।
ইতিকাফের উদ্দেশ্য : ইতিকাফের প্রধান উদ্দেশ্য হচ্ছে লাইলাতুল কদর প্রাপ্তির মাধ্যমে মহান আল্লাহর একান্ত সান্নিধ্য লাভ। ইতিকাফের উদ্দেশ্য সম্পর্কে আল্লামা ইবনুল কাইয়্যেম র: বলেছেন, ‘আল্লাহর প্রতি মন নিবিষ্ট করা, তাঁর সাথে নির্জনে বাস করা এবং স্রষ্টার উদ্দেশ্যে সৃষ্টি থেকে দূরে অবস্থান করা, যাতে তার চিন্তা ও ভালোবাসা মনে স্থান করে নিতে পারে।’
সামাজিক ব্যবসায়
সামাজিক ব্যবসায় নোবেল পুরস্কার বিজয়ী বাংলাদেশী অর্থনীতিবিদ মুহাম্মদ ইউনূস প্রবর্তিত একশ্রেণীর অর্থনৈতিক প্রকল্প যার মূল লক্ষ্য মুনাফার পরিবর্তে মানবকল্যাণ। যে কোন সাধারণ ব্যাবসায় প্রতিষ্ঠানের মতোই এই সকল প্রকল্প পরিচালিত হয় ; কেবল লক্ষ্য থাকে মানুষের কল্যাণ—বিশেষ করে দারিদ্র ও আয়বৈষম্য দূর করা। মুহাম্মদ ইউনূস ১৯৭০ দশক থেকে শুরু করে শিক্ষা, স্বাস্থ্য, কৃষি, ব্যাংকিং, টেলিকম, সৌরশক্তি, তথ্যপ্রযুক্তি, টেক্সটাইল, তাঁত, বিপণন প্রভৃতি খাতে অনেকগুলো কোম্পানী স্থাপন করেছেন যেগুলোর মৌলিক উদ্দেশ্য মুনাফা ম্যাক্সিমাইজ করা নয় ; অন্যদিকে এগুলোর কোনটিই ব্যক্তিগত মালিকানায় প্রতিষ্ঠিত হয় নি। এই উদ্যোগগুলো কার্যত সামাজিক সমস্যা সমাধানের জন্য স্থাপিত ব্যবসায়িক প্রকল্প। এ ধরনের ব্যবসায়িক পুজিঁলগ্নির কথা ঐতিহ্যগত অর্থশাস্ত্রে নেই। এই পরিপ্রেক্ষিতে ড. মুহাম্মদ ইউনূস ২০০৭ খ্রিষ্টাব্দের শেষভাগে "সামাজিক ব্যবসায়" ধারনাটি প্রবর্তন করেন। সামাজিক ব্যবসায়ের সঙ্গে সনাতন ব্যবসায়ের পার্থক্য কেবল লক্ষ্য ও উদ্দেশ্যের মধ্যে: সনাতন ব্যবসায় মুনাফামুখী এবং সামাজিক ব্যবসায় কোম্পানি মুনাফা করবে নিশ্চয়ই, কিন্তু মালিক মুনাফা নেবে না, মালিক কেবল মূলধন ফেরত নিতে পারবে।
শক্তি-ড্যানোন
শক্তি-ড্যানোন বাংলাদেশে সামাজিক ব্যবসায়ের প্রথম দৃষ্টান্ত। এই প্রতিষ্ঠানের উদ্দেশ্য ছিল শিশুদের জন্য কম দামে উন্নতমানে একটি টিফিন সরবরাহ করা। এই উদ্দেশ্য নিয়ে একটি ইয়োগার্ট উৎপাদন কারখানা স্থাপন করা হয়েছিল। এই ইয়োগার্টে বাণিজ্যিক নাম শক্তি দই।
পেরু
পেরু দক্ষিণ আমেরিকার পশ্চিম-মধ্য অঞ্চলে, প্রশান্ত মহাসাগরের উপকূলে অবস্থিত একটি রাষ্ট্র। পেরুর ভূগোলে চরম বৈপরিত্যের সহাবস্থান পরিলক্ষিত হয়। এখানে আছে জনবিরল মরুভূমি, সবুজ মরূদ্যান, বরফাবৃত পর্বতমালা, উচ্চ মালভূমি এবং গভীর উপত্যকা। দেশটির উত্তর-পশ্চিম থেকে দক্ষিণ-পূর্ব বরাবর আন্দেস পর্বতমালা চলে গেছে। আন্দেস পেরিয়ে দেশের অভ্যন্তরে রয়েছে ঘন ক্রান্তীয় অরণ্য, যেখানে জনবসতি তেমন ঘন নয়। প্রশান্ত মাহাসাগরের উপকূলে অবস্থিত লিমা দেশটির প্রধান বাণিজ্যিক কেন্দ্র ও রাজধানী।
পেরু অতীতে দক্ষিণ আমেরিকার বিস্তৃত ইনকা সাম্রাজ্যের কেন্দ্র ছিল। ১৬শ শতকে স্পেনীয় বিজেতাদের হাতে ইনকা সাম্রাজ্যের পতন ঘটে। আন্দেসের স্বর্ণ ও রূপার খনির আকর্ষণে স্পেনীয় খুব শীঘ্রই পেরুকে দক্ষিণ আমেরিকাতে তাদের সম্পদ ও শক্তির কেন্দ্রে রূপান্তরিত করে। পেরু ১৯শ শতকের শুরুতে স্বাধীনতা লাভ করে।
পেরুর অর্থনীতিতে আজও খননশিল্প প্রধান ভূমিকা পালন করছে। তবে কৃষি, মৎস্যনিধন এবং পর্যটনও অর্থনীতির বড় অংশ। বহু পর্যটক ইনকা সাম্রাজ্যের ধ্বংসাবশেষ দেখতে পেরুতে বেড়াতে আসেন। বিশেষ করে আন্দেস পর্বতমালার উপরে মাচু পিচু খুবই জনপ্রিয়।
পেরুর বেশির ভাগ লোক ইনকা বা অন্য আদিবাসী আমেরিকান জাতির লোক। ইনকাদের ভাষা কেচুয়া ভাষা এবং এর সাথে সম্পর্কিত আরেকটি ভাষা আইমারা ভাষা স্পেনীয় ভাষার পাশাপাশি দেশটির সরকারি ভাষার মর্যাদা লাভ করেছে। তবে পেরুতে এখনও ঔপনিবেশিক শাসনামলে সৃষ্ট শ্রেণী ও জাতিগত বৈষম্য বিরাজমান। এই বিভক্ত সমাজে সংখ্যালঘু স্পেনীয় অভিজাত শ্রেণী দীর্ঘদিন যাবৎ সংখ্যাগুরু আদিবাসী আমেরিকান এবং দো-আঁশলা মেস্তিজোদের শাসন করে আসছে।
ভূগোল
পেরু প্রশান্ত মহাসাগরের মুখোমুখি দক্ষিণ আমেরিকার মধ্য পশ্চিম উপকূলে অবস্থিত।
জীববৈচিত্র্য
বৈচিত্র্যময় ভৌগোলিক এবং জলবায়ুর কারণে পেরুতে অতিমাত্রায় জীববৈচিত্র্য রয়েছে, ২০০৩ সালের অনুসারে পেরুতে ২১,৪৬২ প্রজাতির উদ্ভিদ এবং প্রাণীর রয়েছে, যার মধ্যে ৫,৮৫৫ টি স্থানিক প্রজাতি, । পেরু অতিবৈচিত্র্যময় দেশগুলির মধ্যে একটি।
পেরুতে ১,৮০০ এরও বেশি প্রজাতির পাখি (১২০ টি স্থানিক প্রজাতি) এবং ৫০০ প্রজাতির স্তন্যপায়ী প্রাণী এবং ৩০০ টিরও বেশি প্রজাতির সরীসৃপ রয়েছে। শত শত স্তন্যপায়ী প্রাণীর মধ্যে পুমা, জাগুয়ার এবং পাহাড়ি ভালুকের মতো বিরল প্রজাতি রয়েছে। পেরুর পাখি প্রচুর পরিমাণে গুয়ানো তৈরি করে থাকে যা অর্থনৈতিকভাবে গুরুত্বপূর্ণ রফতানি পণ্য। প্রশান্ত মহাসাগরে প্রচুর পরিমাণে সি ব্যাস, ফ্লান্ডার, অ্যাঙ্কোভিস, টুনা, ক্রাস্টেসিয়ানস এবং শেলফিস রয়েছে এবং এখানে প্রচুর হাঙ্গর এবং তিমি রয়েছে।
জাহিদ আলী
জাহিদ আলী (জন্ম ৫ মার্চ ১৯৯৫) একজন পাকিস্তানি প্রথম-শ্রেণীর ক্রিকেটার যিনি করাচির হয়ে প্রতিনিধিত্ব করছেন। ২০১৭ সালের অক্টোবরে, তাকে ২০১৭ হংকং ক্রিকেট সিক্সেসের জন্য পাকিস্তানের দলে রাখা হয়েছিল।
সল পার্লমাটার
সল পার্লমাটার (জন্ম: ২২শে সেপ্টেম্বর, ১৯৫৯) একজন মার্কিন জ্যোতিঃপদার্থবিজ্ঞানী। তিনি অধ্যাপনা করেন মার্কিন যুক্তরাষ্ট্রের ইউনিভার্সিটি অব ক্যালিফোর্নিয়া, বার্কলে-তে, পাশাপাশি একই বিশ্ববিদ্যালয়ের অধীনে পরিচালিত লরেন্স বার্কলি ন্যাশনাল ল্যাবরেটরিতে কাজ করেন। তিনি অ্যামেরিকান অ্যাকাডেমি অফ আর্টস অ্যান্ড সায়েন্সেস এর সদস্য এবং ২০০৩ সালে অ্যামেরিকান অ্যাসোসিয়েশন ফর দি অ্যাডভান্সমেন্ট অফ সায়েন্স এর ফেলো নিযুক্ত হয়েছিলেন। এছাড়া তিনি ন্যাশনাল অ্যাকাডেমি অফ সায়েন্সেস-এরও সদস্য। পার্লমাটার মহাবিশ্বের ত্বরিত সম্প্রসারণের পর্যবেক্ষণমূলক প্রমাণ খুঁজে পাওয়ার কারণে ২০১১ সালে ব্রায়ন পি. শেমিডিট এবং অ্যাডাম জি. রেইস এর সাথে যৌথভাবে পদার্থবিজ্ঞানে নোবেল পুরস্কার লাভ করেন। একই কারণে ২০০৬ সালে তিনি শ প্রাইজ ইন অ্যাস্ট্রোনমি-ও পেয়েছিলেন।
জীবনী
সল পার্লমাটারের দরিদ্র পিতামহ-মাতামহরা সপরিবারে যুক্তরাষ্ট্রে এসেছিলেন পূর্ব ইউরোপ থেকে। তবে দরিদ্র হলেও তারা বুদ্ধিবৃত্তিতে ছিলেন স্বকীয়, যুক্তরাষ্ট্র এসেছিলেন এই ভেবে যে যুক্তি ও ব্যক্তি স্বাধীনতা তাদের ভবিষ্যৎ প্রজন্মকে সুন্দর জীবন উপহার দেবে। তাদের আশাহত হতে হয়নি, পিতামহের ছেলে অর্থাৎ সলের বাবা রাসায়নিক প্রকৌশলের অধ্যাপক এবং মাতামহের মেয়ে তথা সলের মা সমাজকর্মী হিসেবে সুনাম কুড়োন। প্রতি সপ্তাহান্তে তাদের বাড়িতে বুদ্ধিবৃত্তিক আড্ডা জমতো, বাবা-মার সব বন্ধু বান্ধবরা আলোচনা করতো মূলত রাজনীতি, চলচ্চিত্র, সাহিত্য আর শিল্প নিয়ে। এই পরিবেশে বড় হওয়ার কারণে বেশ ছোটবেলা থেকেই সল পার্লমাটার সঙ্গীত, সাহিত্য, গণিত, বিজ্ঞান, স্থাপত্য ও মনোবিজ্ঞানের সাথে পরিচিত হয়ে উঠেন।
এ সময় কিছু প্রমাণ পাওয়া যাচ্ছিল যে টাইপ-ওয়ান নামে যে নতুন ধরনের অতিনবতারা পাওয়া যাচ্ছে তাদেরকে আদর্শ দূরত্ব মাপাঙ্ক হিসেবে ব্যবহার করা যায়। এর আগে দুরবিনগুলো টাইপ-টু অতিনবতারা পর্যবেক্ষণেই বেশি সময় ব্যয় করতো। নতুন আবিষ্কারে উদ্বুদ্ধ হয়ে পার্লমাটার সহকর্মী কার্ল পেনিপ্যাকার এর সাথে মিলে একটি নতুন প্রকল্প হাতে নেয়ার চিন্তা করতে থাকেন। সেই ১৯৩০-এর দশক থেকেই ধারণা করা হয়ে আসছিল যে অতিনবতারা পর্যবেক্ষণের মাধ্যমে এক সময় মহাবিশ্বের মন্দনের প্রমাণ পাওয়া যাবে। টাইপ-ওয়ান অতিনবতারা পর্যবেক্ষণের মাধ্যমে এই কাজটি আরও ভালভাবে করা সম্ভব। উপরন্তু তখন সিসিডি এবং অত্যাধুনিক চিত্র বিশ্লেষণ পদ্ধতি পর্যবেক্ষণমূলক জ্যোতির্বিজ্ঞানে বিপ্লবের সূচনা ঘটাতে যাচ্ছিল।
অতিনবতারা গবেষণা প্রকল্প
১৯৮৭ সালে কার্ল ও পার্লমাটার একটি নতুন প্রকল্প প্রস্তাব করেন। তাদের উদ্দেশ্য ছিল ৪ মিটার ব্যাসের দুরবিনের সাথে সিসিডি যোগ করে একটি ওয়াইড-ফিল্ড ক্যামেরা তৈরি করা যার মাধ্যমে প্রতি রাতে ১০,০০০ ছায়াপথ পর্যবেক্ষণ করা যাবে। এর আগে একটি ছবিতে মাত্র একটি ছায়াপথই পর্যবেক্ষণ করা যেতো। কয়েক বছরে তারা অনেক দূরের বেশ কিছু অতিনবতারা আবিষ্কার করে ফেলেন যাদের মাধ্যমে মন্দন রাশি পরিমাপের চেষ্টা করা সম্ভব। অনেক দূরের বলতে ০.৩ এর বেশি লোহিত সরণ বোঝানো হচ্ছে এখানে। ১৯৮৮ সালে বার্কলির নতুন সেন্টার ফর পার্টিকেল অ্যাস্ট্রোফিজিক্স এর অংশ হিসেবে শুরু হয় প্রকল্পটির কাজ। অবশ্য খারাপ আবহাওয়ার কারণে ১৯৯২ সাল পর্যন্ত খুব বেশি অগ্রগতি ঘটেনি। এই বছরই পার্লমাটার অতিনবতারা গবেষণা প্রকল্পের প্রধান হিসেবে নিযুক্ত হন এবং কম সময়ের মধ্যেই ০.৪৫ লোহিত সরণের একটি টাইপ-ওয়ান অতিনবতারা আবিষ্কৃত হয়। এর অবস্থান ছিল পূর্বের সবচেয়ে দূরবর্তী অতিনবতারারও দ্বিগুণ দূরে।
অবশ্য দুটি বড় ধরনের সমস্যার মুখোমুখি হতে হয় তাদেরকে। প্রথমত, কাছের ও দূরের অতিনবতারাগুলোকে আলাদা আলাদা ফিল্টার দিয়ে পরিমাপ করা হতো বলে তাদের উজ্জ্বলতার একটি সাধারণ পরিমাপ আন্দাজ করা ছিল কষ্টকর। দ্বিতীয়ত, দুরবিন তাক করলেই অতিনবতারা বিস্ফোরণ পর্যবেক্ষণ করা যাবে তার নিশ্চয়তা কতটুকু তা বোঝা যাচ্ছিল না। আর নিশ্চয়তা না থাকলে দুরবিন কোন দিকে তাক করে অপেক্ষায়ই থাকতে হবে যা অনেক ব্যয়বহুল ও কষ্টকর। ১৯৯৪ সালের মধ্যে এই সমস্যাগুলোর সমাধান করা সম্ভব হয়। কোন দিনে উচ্চ লোহিত সরণের কি পরিমাণ অতিনবতারা বিস্ফোরণ পর্যবেক্ষণ করা সম্ভব তার বেশ ভাল ভবিষ্যদ্বাণী করতে সক্ষম হন তারা। এই নিশ্চয়তাই হাবল মহাকাশ দুরবিন-কে কাজে লাগানোর সুযোগ তৈরি করে দেয়। হাবল দিয়ে ১ লোহিত সরণের অতিনবতারার উজ্জ্বলতা ও বর্ণালি সূক্ষ্ণভাবে পরিমাপ করতে পারলে বিভিন্ন বিশ্বতাত্ত্বিক মডেলের মধ্যে পার্থক্য করা যাবে বলে মত প্রকাশ করেন পার্লমাটার ও এরিয়েল গুবার।
১৯৯০ থেকে ১৯৯৩ সালের মধ্যে অনেক গবেষক মিলে অতিনবতারা নিরূপণের প্রক্রিয়াটিকে আরও সূক্ষ্ণ করে তোলেন। ওদিকে অস্ট্রেলিয়ার ব্রায়ান শ্মিটের নেতৃত্বে আরেকটি দলও একই কাজে হাত দেয়। অবশেষে ১৯৯৭ সালে সবাই মিলে ০.৫ লোহিত সরণের কাছাকাছি থাকা ৪২ টি টাইপ-ওয়ানএ অতিনবতারা বিশ্লেষণ করে বিস্ময়ে হতবাক হয়ে পড়েন। তারা আবিষ্কার করতে চাচ্ছিলেন মহাকর্ষের প্রভাবে মহাবিশ্বের মন্দনের পরিমাণ, কিন্তু উল্টো দেখলেন মহাবিশ্বের ত্বরণ ঘটছে। এটি পদার্থবিজ্ঞানের সর্বজনগৃহীত মডেলের সাথে খাপ খাচ্ছিল না। ১৯৯৮ সালের জানুয়ারিতে অনুষ্ঠিত অ্যামেরিকান অ্যাস্ট্রোনমিক্যাল সোসাইটির মিটিং-এ তারা এই ফলাফল প্রকাশ করেন। মিটিংটিতে পার্লমাটার, অ্যাডাম রিস এবং ব্রায়ান শ্মিট ভিন্ন ভিন্ন ভাবে একই ফলাফল প্রকাশ করেন যে কারণে বিজ্ঞানী মহলে তা বিপুল গ্রহণযোগ্যতা পায়।
পার্লমাটার তার গবেষণা চালিয়ে যাচ্ছেন। আরও নিখুঁত উপাত্তের মাধ্যমে ত্বরণের পরিমাণ নিয়ে আরও জানতে চাচ্ছেন। নিজের আত্মজীবনীর শেষে তিনি বলেছিলেন, "আমার তিন বছরের মেয়ে নোয়া যখন হাই স্কুলে প্রবেশ করব তখন হয়তো বিশ্ব সম্পর্কে মানুষ আরও বিস্ময়কর ও নিখুঁত তথ্য জানতে পারবে।"
ইউকে এইড
আন্তর্জাতিক উন্নয়ন বিভাগ (Department for International Development, সংক্ষেপে DFID) বা ইউকে এইড (UK Aid) যুক্তরাজ্য সরকারের একটি বিভাগ যা বিদেশে সাহায্য প্রদানের জন্য দায়িত্বপ্রাপ্ত। এই বিভাগের লক্ষ্য হচ্ছে "টেকসই উন্নয়ন উৎসাহিত করা এবং বিশ্বব্যাপী দারিদ্র্য দূর করা।" যুক্তরাজ্যের করদাতাদের অর্থায়ন দ্বারা এই উন্নয়ন প্রকল্পগুলি পরিচালিত হচ্ছে। ডিএফআইডি-এর মূল কর্মসূচী হল বিশ্বব্যাপী শিক্ষা, স্বাস্থ্য, সামাজিক সেবা, পানি সরবরাহ এবং পয়ঃনিষ্কাশন, সরকার ও সুশীল সমাজ, অর্থনীতি (অবকাঠামো, উৎপাদন ক্ষেত্র এবং উন্নয়ন পরিকল্পনা), পরিবেশ সংরক্ষণ, গবেষণা এবং মানবিক, ইত্যাদি ক্ষেত্রে সহায়তা প্রদান করা।
নামিন জামে মসজিদ
নামিন জামে মসজিদ কাজার রাজবংশের সাথে সম্পর্কিত। ইমাম খোমেনি সরণিতে এটি অবস্থিত।
প্রোপানয়েল ক্লোরাইড
প্রোপানয়েল ক্লোরাইড হচ্ছে একটি তিন-কার্বন শৃঙ্খল যুক্ত এসাইল ক্লোরাইড। এটা এসাইল ক্লোরাইডের চারিত্রিক বৈশিষ্ট্য প্রদর্শন করে।
এটা বর্ণহীন, ক্ষয়কারী,  উদ্বায়ী তরল।
এটি জৈব সংশ্লেষণের জন্য একটি বিকারক হিসাবে ব্যবহৃত হয়। প্রাপ্ত কাইরাল অ্যামাইড এবং এস্টারগুলিতে, মিথিলিন প্রোটনগুলি ডায়াস্টেরিওটোপিক।
সংশ্লেষণ
প্রোপিনাইল ক্লোরাইড শিল্পগতভাবে ফসজিনের সাথে প্রোপিয়নিক অ্যাসিডের ক্লোরিনেশন দ্বারা উত্পাদিত হয় :
CH3CH2CO2H + COCl2 → CH3CH2COCl +  HCl  +  CO2
আমি সে ও সখা
আমি সে ও সখা ১৯৭৫ সালের বাংলা ছায়াছবি। এই ছবিতে অভিনয় করেছেন উত্তম কুমার, কাবেরি বসু, অনিল চট্টোপাধ্যায় ও প্রমুখ।
সংক্ষিপ্ত কাহিনী ও রিভিউ
উত্তম কুমার ডাবল অভিনয় করেছেন এক গরীর পরিবারের দুই ভাই হিসেবে। বড় ভাই একজন শিক্ষক ছিলেন। কিন্তু ভাগ্যের নির্মম পরিহাসে মিথ্যে কলঙ্ক মাথায় নিয়ে তাকে পাগলা গারদে পাঠানো হয়। ছোট ভাই যদিও ছোটবেলায় অন্যায় কাজে লিপ্ত হয়, কিন্তু পরবর্তীতে মেশোমশায়ের অভিভাবকত্বে ভালো মানুষ হয়ে ডাক্তায় হিসেবে নিজেকে প্রতিষ্ঠিত করে। আর সেই মেশোমশায়ের ছেলের সাথে বন্ধুত্বের ফলে ওরা দু'জনে একই মেয়ের প্রেমে পড়েন। পরবর্তীতে উত্তম বন্ধুকে বিয়ে করান সেই মেয়ের সাথে। আর দুই বন্ধু বিলেত ফেরত হয়ে ফিরে এসে একসাথে নার্সিং হোম গড়ে তোলেন। কিন্তু দিন দিন তার বন্ধু অর্থের প্রতি লিপ্ত হতে থাকেন। এদিকে উত্তম তার বড় ভাইয়ের কাছ থেকে বড় ভাইয়ের সত্য ঘটনা জানতে পারেন। এখন কি করে উত্তম বন্ধুকে অর্থমোহ থেকে ফিরিয়ে আনবেন? সাথে বড় ভাইয়ের মিথ্যে অপবাদেরও প্রতিশোধ নেবেন?
লগার প্রদেশ
লগার প্রদেশ (পশতু/) আফগানিস্তানের ৩৪ টি প্রদেশের মধ্যে একটি, যেটি দেশের পূর্ব অঞ্চলে অবস্থান করছে। বিভাগটি সাত জেলা নিয়ে গঠন করা হয়েছে এবং প্রায় একশোর উপরে গ্রাম রয়েছে। পোল-ই আলম হচ্ছে প্রদেশটির রাজধানী শহর।
২০১৩ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৩৭৩,১০০ জন এর মত। এটি একটি বহুজাতিক উপজাতীয় সম্প্রদায় বসবাসকারি প্রদেশ হিসেবে বলা যায়, যেখানে প্রায় ৬০% পশতুন এবং বাকি তাজিক ও হাজারা সম্প্রদায়ের লোকজনের বসবাস।
জাপানি পুরা-প্রস্তর যুগ
জাপানি পুরা-প্রস্তর যুগ (旧石器時代) বলতে জাপানে মানুষের বসতিস্থাপনের সেই যুগটিকে বোঝায় যা আনুমানিক ৪০, ০০০ খ্রিষ্টপূর্বাব্দে শুরু হয়ে আনুমানিক ১৪,০০০ খ্রিষ্টপূর্বাব্দে স্থানীয় মধ্য-প্রস্তর যুগ বা জোমোন যুগের আরম্ভ পর্যন্ত স্থায়ী ছিল। অবশ্য ৩৫,০০০ খ্রিষ্টপূর্বাব্দের আগে জাপান দ্বীপপুঞ্জে মানুষের উপস্থিতির নিশ্চয়তা একটি বিতর্কিত বিষয়।
অঞ্চলের প্রাচীনতম মানুষের হাড় পাওয়া গেছে শিযুওকার হামামাৎসু থেকে। তেজস্ক্রিয় তারিখ গণনার মাধ্যমে জানা গেছে জীবাশ্মগুলির বয়স ১৪,০০০ থেকে ১৮,০০০ বছরের মধ্যে।
ঘষা পাথর ও পালিশ করা যন্ত্র
জাপানি পুরা-প্রস্তর যুগের একটি স্বাতন্ত্র্য হল এই যে, এই যুগেই (৩০,০০০ খ্রিঃ পূঃ নাগাদ) জাপানের অধিবাসীরা ঘষা পাথর ও পালিশ করা পাথরের যন্ত্রপাতি নির্মাণ করতে পারত, যা অবশিষ্ট পৃথিবীতে নব্য প্রস্তর যুগের আগে (১০,০০০ খ্রিঃ পূঃ নাগাদ) কোথাও পাওয়া যায় না।
সাবিলার যুদ্ধ
ইবনে সৌদের সমর্থকদের দৃষ্টিতে এই যুদ্ধ প্রয়োজনীয় ছিল। তবে ইখওয়ান একে গণহত্যা ও বিশ্বাসঘাতকতা এবং ব্রিটিশ উপনিবেশবাদের কাছে সৌদিদের আত্মসমর্পণ হিসেবে দেখে।
মুদ্রা (ভঙ্গিমা)
মুদ্রা (সংস্কৃত: মুদ্রা, (ইংরেজি: "seal", "mark," বা "gesture")) হল হিন্দুধর্ম এবং বৌদ্ধধর্ম-এ একটি প্রতীক বা আনুষ্ঠানিক ভাব বা ভাব-ভঙ্গিমা। যদিও কিছু মুদ্রায় সম্পূর্ণ শরীর নিয়োজিত হয়, কিন্তু বেশিরভাগ মুদ্রা হাত এবং আঙুল দ্বারা করা হয়ে থাকে। একটি মুদ্রা একটি আধ্যাত্মিক ভাব-ভঙ্গিমা  এবং ভারতীয় ধর্ম তথা ধর্ম এবং টাওবাদের ঐতিহ্যের প্রতিমাশাস্ত্র ও আধ্যাত্মিক কার্যে নিয়োজিত প্রামাণ্যের এক দৃশ্যমান রূপ।
নিয়মিত তান্ত্রিক ক্রিয়ায় একশো আট মুদ্রার প্রয়োগ হয়।
যোগ-এ, সাধারণত যখন বজ্রাসনের মুদ্রায় বসা হয়, তখন শ্বাস-প্রশ্বাসের সঙ্গে নিয়োজিত শরীরের বিভিন্ন অংশকে সাম্যে রাখার জন্য এবং শরীরে প্রাণ-এর প্রবাহকে প্রভাবিত করার জন্য মুদ্রার প্রয়োগ প্রাণায়ামে (শ্বাস-প্রশ্বাসের যোগের ব্যায়াম) সংযোজনের সঙ্গে করা হয়।
নভেম্বর ২০০৯-এ জাতীয় বিজ্ঞান অকাডেমিতে প্রকাশিত এক জার্নালে দেখানো হয়েছে যে হাতের মুদ্রা মস্তিষ্কের সেই জায়গাকে উত্তেজিত বা উৎসাহিত করে বা ভাষার।
নামপদ্ধতি এবং ব্যুত্পত্তি
চীনা অনুবাদ য়িন (yin) বা য়িনক্সিয়াং (yinxiang) । জাপানী এবং কোরিয়ান ভাষায় "ইন" ("in")।
প্রতিমাশাস্ত্র
ভারতীয় উপমহাদ্বীপের হিন্দু এবং বৌদ্ধ কলায় প্রতিমাশাস্ত্রে মুদ্রার প্রয়োগ করা হয় এবং ধর্মগ্রন্থে একে বর্ণিতও করা হয়েছে, যেমন নাট্যশাস্ত্র, যেখানে ২৪ ' ("পৃথক্কৃত", অর্থাৎ "এক-হাত") এবং ১৩ ' ("সংযুক্ত" অর্থাৎ "দুই-হাত") মুদ্রার তালিকা। সাধারণত দুই হাত এবং আঙুল দ্বারা মুদ্রা হয়ে থাকে। আসন ("বসার মুদ্রা") এর সঙ্গে, ও ধ্যান-এ স্থির ভাবে এবং হিন্দু ধর্মের অভ্যাসে গতিশীলভাবে নিয়োজিত হয়। প্রত্যেক মুদ্রার অভ্যাস করা ব্যক্তির প্রতি বিশেষ প্রভাব পড়ে। সামান্য হাত মুদ্রা হিন্দু এবং বৌদ্ধ উভয় প্রতিমাশাস্ত্রে দেখা যায়। কিছু জায়গায়, উদাহরণস্বরূপ থাইল্যান্ড এবং লাওস, যারা একে অপরের দ্বারা ভিন্ন, কিন্তু সংবন্ধিত প্রতিমাশাস্ত্র প্রথায় যুক্ত হয়।
হেবজ্রতন্ত্র এ নিজের টিপ্পনীতে জামগোন কোংগত্রুল বলেছেন, প্রতীকাত্মিক অস্তি আভূষণোং (সংস্কৃত: : তিব্বতী: রস পা'ই র্গ্যাংল ফ্যাগ র্গ্য (rus pa'i rgyanl phyag rgya)) কেও "মুদ্রা" বা "সীল্" ("seals") নামে জানা যায়।
ভারতীয় শাস্ত্রীয় নৃত্য
ভারতীয় শাস্ত্রীয় নৃত্যে "হস্ত মুদ্রা" (সংস্কৃতে হাতকে হস্ত বলে) শব্দাবলী প্রযুক্ত হয়। ভারতীয় শাস্ত্রীয় নৃত্যের সব দিক দিয়ে মুদ্রা সমান, যদিও এদের নাম এবং প্রয়োগ বিভিন্ন হয়। ভরতনাট্যম-এ ২৮ (বা ৩২), কথাকলিতে ২৪ এবং ওডিসিতে ২০টি মূল মুদ্রা হয়। এক হাত, দুই হাত, উভয়ের গতিবিধি, শরীর তথা মুখের অভিব্যক্তির মতো মূল মুদ্রা বিভিন্নভাবে সংযুক্ত হয়। কথাকলিতে, যেখানে সবচেয়ে অধিক সংখ্যায় সংযোজন ঘটে, শব্দাবলী মোটামুটি ৯০০ শব্দের।
তথ্যসূত্র
DFD মোনোগ্রাফ ব্যাখ্যানে Donn Draeger দ্বারা প্রস্তুত কী ও transcriptions।
শ্রী বৈষ্ণবধর্ম
শ্রী বৈষ্ণবধর্ম, বা শ্রী বৈষ্ণব সম্প্রদায়, হিন্দুধর্মের বৈষ্ণবধর্ম ঐতিহ্যের মধ্যে একটি সম্প্রদায়। নামটি দেবী লক্ষ্মী (শ্রী নামেও পরিচিত), সেইসাথে একটি উপসর্গ যার অর্থ "পবিত্র, শ্রদ্ধেয়" এবং দেবতা বিষ্ণুকে বোঝায়, যারা এই ঐতিহ্যে একত্রে সম্মানিত।
ঐতিহ্যটি প্রাচীন বেদ ও পঞ্চরাত্র গ্রন্থে এর শিকড় খুঁজে পায় এবং আলভার তাদের দিব্য প্রবন্ধগুলির সাথে জনপ্রিয় করেছিল। শ্রী বৈষ্ণবধর্মের প্রতিষ্ঠা ঐতিহ্যগতভাবে ১০ম শতাব্দীর নাথমুনিকে দায়ী করা হয়, এর কেন্দ্রীয় দার্শনিক ১১শ শতাব্দীর রামানুজ, যিনি বিশিষ্টাদ্বৈত (যোগ্য অদ্বৈতবাদ)  বেদান্ত উপ-দর্শনের বিকাশ করেছিলো হিন্দু দর্শন। ঐতিহ্যটি ১৬ শতকের কাছাকাছি দুটি উপ-ঐতিহ্যে বিভক্ত হয়, যাকে বলা হয় ভাদাকলাই (বেদ প্রদানকারী সম্প্রদায়, দিব্য প্রবন্ধম, ভক্তি, এবং পুণ্য-কর্ম প্রথম পছন্দ হিসেবে) এবং থেঙ্কলাই (দিব্য প্রবন্ধম, বেদ ও ভক্তিকে প্রথম পছন্দ হিসেবে দেয়)। থেঙ্কলাই শ্রী মানবালা মা মুনিগালের নীতি অনুসরণ করে, কিন্তু ভাদাকালাইও শ্রী বেদান্ত দেশিকার নীতি অনুসরণ করে।
শ্রী বৈষ্ণব ও অন্যান্য বৈষ্ণব গোষ্ঠীর মধ্যে সবচেয়ে উল্লেখযোগ্য পার্থক্য তাদের বেদের ব্যাখ্যায় নিহিত। যেখানে অন্যান্য বৈষ্ণব গোষ্ঠী বৈদিক দেবতাদের যেমন ইন্দ্র,  সবিতা, ভগ, রুদ্র ইত্যাদি ব্যাখ্যা করে, তাদের পুরাণ  প্রতিকূল্যের মতো, শ্রী বৈষ্ণবগণ এগুলিকে নারায়ণের বিভিন্ন নাম/ভূমিকা/রূপ বলে মনে করে, এইভাবে দাবি করে যে সমগ্র বেদশুধুমাত্র বিষ্ণু পূজার জন্য নিবেদিত শ্রী বৈষ্ণবরা তাদের মধ্যে রুদ্রমের মতো বৈদিক সূক্ত (স্তব) অন্তর্ভুক্ত করার জন্য পঞ্চরাত্র হোম (আচার) পুনর্নির্মাণ করেছেন, এইভাবে তাদের বৈদিক দৃষ্টিভঙ্গি দিয়েছে।
রজার ওয়াই. তিসিয়েন
থাম্ব|স্টকহোমে সুইডিশ একাডেমি অব সায়েন্সে এক সংবাদ সম্মেলনে নোবেল পুরস্কার বিজয়ী পল ক্রুগম্যান, রজার সিয়েন, মার্টিন চালফি, ওসামু শিমোমুরা, মাকোটো কোবায়াশি এবং তোশিহিদ মাসুকওয়া, ২০০৮ '''রজার ওয়াই. তিসিয়েন''' (১ ফেব্রুয়ারি, ১৯৫২) একজন চীনা মার্কিন প্রাণরসায়নবিদ। তিনি ইউনিভার্সিটি অব ক্যালিফোর্নিয়া, সান ডিয়েগো এর রসায়ন ও প্রাণরসায়নের একজন অধ্যাপক। তিনি ২০০৮ সালে রসায়নে নোবেল পুরস্কার লাভ করেন।
জন্ম ও শিক্ষাজীবন
তিসিয়েন হার্ভার্ড বিশ্ববিদ্যালয় থেকে ১৯৭২ সালে পদার্থবিজ্ঞান ও রসায়নে ব্যাচেলর অব সায়েন্স ডিগ্রি অর্জন করেন। তিনি কেমব্রিজ বিশ্ববিদ্যালয় থেকে ১৯৭৭ সালে পিএইচডি ডিগ্রি অর্জন করেন। ইউনিভার্সিটি অব ক্যালিফোর্নিয়া, বার্কলেতে শিক্ষকতা করেন ১৯৮২ থেকে ১৯৮৯ সাল পর্যন্ত। ১৯৮৯ সাল থেকে ইউনিভার্সিটি অব ক্যালিফোর্নিয়া, সান ডিয়েগো তে শিক্ষকতা করছেন।
মাতেউস সাভিও
মাতেউস গোনসালভেস সাভিও (Matheus Sávio; জন্ম: ১৫ এপ্রিল ১৯৯৭; মাতেউস সাভিও নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে মধ্যমাঠের খেলোয়াড় হিসেবে খেলেন।  তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
২০১৬ সালে, মাতেউস ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
মাতেউস গোনসালভেস সাভিও ১৯৯৭ সালের ১৫ই এপ্রিল তারিখে ব্রাজিলের ব্রোদোস্কিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মাতেউস ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি প্রায় ৩ বছরে ৭ ম্যাচে অংশগ্রহণ করে ১টি গোল করেছেন।
হেক্সানয়েল ক্লোরাইড
হেক্সানয়েল ক্লোরাইড হচ্ছে একটি ছয়-কার্বন এসাইল ক্লোরাইড যৌগ যা জৈব সংশ্লেষণে বিক্রিয়ক হিসেবে ব্যবহৃত হয়।
দেবরাজ আনবু
দেবরাজ আনবু হচ্ছেন ভারতের সেনাবাহিনীর একজন সাবেক ঊর্ধ্বতন জেনারেল। লেফটেন্যান্ট জেনারেল পদবীতে অবসরপ্রাপ্ত দেবরাজ ভারতীয় সেনাবাহিনীর সাবেক উপপ্রধান (ভাইস চীফ অব আর্মি স্টাফ)। ২০১৮ সালের ১ই জুন লেঃ জেনারেল শরৎ চন্দের অবসর প্রস্তুতিমূলক ছুটিতে দেবরাজ এই পদে বসেছিলেন। দেবরাজ এই পদে বসার আগে উত্তরাঞ্চলীয় সেনা কমান্ড (নর্দার্ন কমান্ড) এর সর্বাধিনায়ক (জিওসি-ইন-সি) ছিলেন ২০১৬ সালের ১ ডিসেম্বর থেকে ২০১৮ সালের ৩১ মে পর্যন্ত। এর আগে তিনি ৪র্থ কোরের অধিনায়ক ছিলেন।
শিক্ষা
আনবু সৈনিক স্কুল, অমরাবতীনগর (ক্যাডেট কলেজ) এর প্রাক্তন শিক্ষার্থী। তিনি পুনের ন্যাশনাল ডিফেন্স একাডেমী এবং ওয়েলিংটনের ডিফেন্স সার্ভিসেস স্টাফ কলেজে সামরিক পেশাগত পড়াশোনা করেন। তার পড়াশোনার আরো জায়গা হলো এমহাউ এর আর্মি ওয়ার কলেজ।
সানাই
right|thumb|সানাই সানাই এক প্রকারের বাদ্যযন্ত্র। দুই রিড যুক্ত বংশী শ্রেণীর লোকফুৎকার বাদ্য সানাই কাঠের তৈরি, যার এক প্রান্তে একটি ডবল রিড এবং অন্য প্রান্তে একটি ধাতু বা কাঠের ফ্লারেড ঘণ্টা থাকে এবং দেখতে অনেকটা ধুতুরা ফুলের মতো। ওপরের দিক চিকন নিচে দিক ক্রমশ চওড়া। লম্বায় দেড় ফুটের মতো। লোকবাদ্য সানাই বর্তমানে রাগসঙ্গীতযন্ত্র হিসাবে অত্যন্ত জনপ্রিয়।
বিসমিল্লাহ খাঁ একজন প্রখ্যাত সানাই বাদক ছিলেন।
ক্লাউদিয়া মায়ার
জীবনী
স্বল্পদৃষ্টির প্রতিবন্ধী (শ্রেণী বি২, পরে টি১১ ও শেষে টি১২), ক্লাউদিয়া মায়ার তিনটি গ্রীষ্মকালীর প্যারালিম্পিক গেমসে অংশ নিয়েছেন (১৯৯২, ১৯৯৬ ও ২০০০)। তিনি ৪০০ থেকে ৫০০০ মিটার দূরুত্বের সমস্ত দৌড় প্রতিযোগিতায় অংশ নিয়েছেন। তিনি নয়বার রৌপ্য পদক জিতেছেন।
তার সময়ে, তার প্রধান প্রতিপক্ষ হিসেবে ছিলেন স্বল্পদৃষ্টি প্রতিবন্ধী রুশ চ্যাম্পিয়ন রিমা বাতালোভা, ক্লাউদিয়া তার প্রতিযোগিতামূলক ক্যারিয়ারে রিমাকে আটবার পরাজিত করেছেন।
নানগারহর প্রদেশ
নানগারহর আফগানিস্তানের ৩৪টি প্রদেশের একটি। এটি আফগানিস্তানের পূর্ব অংশে অবস্থিত। জালালাবাদ শহর এর রাজধানী। এখানে ১০ লক্ষেরও বেশি লোক বাস করে। পশতুরা এখানকার সংখ্যাগরিষ্ঠ জাতি।
অ্যান্টনি হিউইশ
অ্যান্টনি হিউইশ (জন্ম: ১১ই মে, ১৯২৪) একজন ব্রিটিশ রেডিও জ্যোতির্বিজ্ঞানী। তিনি ১৯৭৪ সালে সহকর্মী মার্টিন রাইলের সাথে যৌথভাবে পদার্থবিজ্ঞানে নোবেল পুরস্কার লাভ করেন। রেডিও অ্যাপার্চার সিনথেসিস আবিষ্কারের মাধ্যমে পালসার আবিষ্কারে গুরুত্বপূর্ণ অবদান রাখার জন্য তিনি এই পুরস্কার লাভ করেন। এছাড়া ১৯৬৯ সালে রয়েল অ্যাস্ট্রোনমিক্যাল সোসাইটি তাকে এডিংটন পদকে ভূষিত করে।
অহর জামে মসজিদ
অহর জামে মসজিদ ইরানের অহর শহরে অবস্থিত। ইলখানাত - সাফাভি রাজবংশ এর সাথে মসজিদটি সম্পর্কযুক্ত।
শিবপুর শ্রীমৎ স্বামী প্রজ্ঞানানন্দ সরস্বতী বিদ্যালয়
শিবপুর শ্রীমৎ স্বামী প্রজ্ঞানানন্দ সরস্বতী বিদ্যালয় হাওড়ার প্রাচীনতম বয়েজ স্কুলগুলির মধ্যে একটি। এই বিদ্যালয় পশ্চিমবঙ্গ মধ্য শিক্ষা পর্ষদ ও পশ্চিমবঙ্গ উচ্চমাধ্যমিক শিক্ষা সংসদের অধীনে পঞ্চম শ্রেণী থেকে দ্বাদশ শ্রেণী পর্যন্ত শিক্ষার্থীদের পাঠদান করে আসছে। এই উচ্চ মাধ্যমিক বিদ্যালয় ভবন বিখ্যাত বিপ্লবপন্থী সন্ন্যাসী স্বামী প্রজ্ঞানানন্দ সরস্বতীর নামে নামকরণ করা হয়েছিল। ১৯৫০ সালে স্বামী প্রজ্ঞানানন্দর শিষ্য শ্রী যোগেশ চন্দ্র মুখোপাধ্যায় বিদ্যালয়টি প্রতিষ্ঠা করেন। বিদ্যালয়টি বর্তমানে আচার্য জগদীশচন্দ্র বসু ভারতীয় উদ্ভিদ উদ্যানের নিকট ৭৮/৮ কলেজ রোডে অবস্থিত।
ইতিহাস
১৯৫০ সালে প্রতিষ্ঠিত প্রথম বিদ্যালয় ভবনটি ছিল শালিমার রেলপথ সন্নিহিত হারু মিস্ত্রি লেনে। ১৯৫৩ সালে স্কুল বর্তমান ঠিকানায় স্থানান্তরিত হয়। বিদ্যালয়ের বর্তমান ভবন নির্মিত হয় ১৯৫২ সালে। প্রতিষ্ঠাতা শ্রী যোগেশ চন্দ্র মুখোপাধ্যায় তার ব্যক্তিগত জমি বিদ্যালয় ভবন নির্মাণের উদ্দ্যেশে দান করেন। তিনি স্কুল ম্যানেজিং কমিটির প্রথম সম্পাদক নির্বাচিত হন। ১৯৫৪ সালে বিদ্যালয়টি সরকারি অনুমোদনপ্রাপ্ত হয়। বিদ্যালয়ের ঊষাকালে ষষ্ঠ শ্রেণী পর্যন্ত পঠনপাঠন করা হলেও পরবর্তীকালে ১৯৫৫ সালে তা দশম শ্রেণী অবধি সম্প্রসারিত হয় এবং বিদ্যালয় মাধ্যামিক স্কুল রূপে পরিচিতি পায়। উচ্চমাধ্যমিক বিভাগগুলি পরে অন্তর্ভুক্ত হয় এবং অবশেষে ১৯৭৭ সালে এই বিদ্যালয় উচ্চমাধ্যমিক পরীক্ষার জন্য অনুমতি লাভ করে। ১৯৭৯ সালে বিদ্যালয় থেকে প্রথম উচ্চমাধ্যমিক পরীক্ষা অনুষ্ঠিত হয়।
বিদ্যায়তন
এই স্কুলের প্রাণকেন্দ্র তার খেলার মাঠ। পরস্পর সমকোণে সজ্জিত দুই বিদ্যালয় ভবনের মাঝে থাকা এই বিশাল মাঠটিতে খেলাধুলো তো বটেই, তা ছাড়াও অনুষ্ঠিত হয় সরস্বতী পূজা, দুর্গা পূজা, পুরস্কার বিতরণ উৎসব ও বার্ষিক ক্রীড়া প্রতিযোগিতা। মাঠের দুইধারের দুই তিনতলা বাড়ির মধ্যে একটি পুরাতন ও মুখ্য, অপরটি তুলনায় নতুন। এই নতুন ভবনটি ১৯৬২ সালে স্থাপিত। মাঠের শেষপ্রান্তে আছে বিদ্যালয়ের নিজস্ব অডিটোরিয়াম, সুরেন্দ্র মঞ্চ। বিদ্যালয়ে ভরদ্বাজ শিক্ষালয় নামে একটি প্রাথমিক বিভাগও রয়েছে।
ছাত্র
বিদ্যালয়ের ছাত্রসংখ্যা আনুমানিক ১০০০ এর নিকট। পঞ্চম থেকে দ্বাদশ পর্যন্ত প্রতিটি শ্রেণী দুই বা তিনটি বিভাগে (অর্থাৎ, ক, খ, গ ইত্যাদি) বিভক্ত এবং প্রতিটি বিভাগে গড়ে প্রায় ৪০-৫০ জন শিক্ষার্থী রয়েছে। অপরদিকে একাদশ ও দ্বাদশ শ্রেণী তিনটি ধারায় বিভক্ত করা হয়েছে যথাঃ কলা বিভাগ, বিজ্ঞান বিভাগ ও বাণিজ্য বিভাগ। ২০১১ সালে চালু হওয়া কলা বিভাগটি অপেক্ষাকৃত তরুণ যখন বিজ্ঞান ও বাণিজ্য বিভাগ তুলনায় বহু পুরনো।
সারণীতে প্রদত্ত বর্ণক্রম প্রতি চারটি ক্রমিক সংখ্যা পরপর পুনরাবৃত্ত হয়। উপরিউক্ত বিদ্যাসাগর হাউসটি পূর্বে যোগিরাজ হাউস নামে পরিচিত ছিল। এই নাম যোগিরাজ শ্রী শ্যামাচরণ লাহিড়ীর নামে নামাঙ্কিত।
সবুজ করাতি হাঙ্গর
সবুজ করাতি হাঙ্গর (longcomb sawfish বা green sawfish), (বৈজ্ঞানিক নাম: Pristis zijsron), হচ্ছে প্রিস্টিডি পরিবারের করাতমাছ।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।
মুবাহালা
ঈদুল মুবাহিলা মুসলমানদের মুবাহিলা বিতর্ক অনুষ্ঠান স্মরণের দিন। মুবাহিলার ঘটনা সংঘটিত হয় হিজরী সনের ৯ম মাস জিলহজ্ব মাসের ২৪ তারিখে। এই দিনে নজরান শহরের কিছু খ্রিস্টান পণ্ডিত ইসলামের নবী মুহাম্মদের সংগে বিতর্ক করে। নজরান শহরের ১৪ জন খ্রিস্টান পণ্ডিতের সাথে মুহাম্মাদের বিতর্ক শুরু হয়। বিতর্কের বিষয় ইসলামের সত্যতা। উভয় পক্ষে যুক্তি তর্ক চলতে থাকে। মদিনার বাইরে একটি মাঠে তর্ক অনুষ্ঠান চলতে থাকে। খ্রিষ্টান প্রধান ও পণ্ডিতগণ পদ অনুযায়ী একপাশে দাঁড়িয়েছেন। অন্যপাশে আলী, ফাতেমা, হাসান এবং হুসেন একত্রে দাঁড়িয়ে আছেন। খ্রিস্টানগণ তর্কে হেরে গিয়ে জিজিয়া কর দিতে সম্মত হন। মুহাম্মদে পক্ষে আলী খ্রিস্টানদের সঙ্গে একটি শান্তি চুক্তিতে সই করেন।
সোজাব রাজা
সোজাব রাজা একজন পাকিস্তানি ক্রিকেট আম্পায়ার।
কর্মজীবন
রাজা ২০১২ সালে শারজাহ ক্রিকেট এ্যাসোসিয়েশন স্টেডিয়ামে অনুষ্ঠিতব্য পাকিস্তান বনাম আফগানিস্তান দলের মধ্যকার একদিনের আন্তর্জাতিক (ওয়ানডে) ম্যাচে আম্পায়ারিং মাধ্যমে আম্পায়ার হিসেবে আত্মপ্রকাশ করেন। এরপর তিনি একই বছরে দুবাই আন্তর্জাতিক ক্রিকেট স্টেডিয়াম অনুষ্ঠিতব্য পাকিস্তান বনাম ইংল্যান্ড দলের মধ্যকার ১ম টুয়েন্টি২০ আন্তর্জাতিক (টি২০আই) তত্বাবধানের মাধ্যমে টি২০তে আম্পায়ারের মর্যাদা পান। তিনি ২০১২ সালে অপর দুই পাকিস্তানি আম্পায়ার জামীর হায়দার এবং আহসান রাজাকে সাথে নিয়ে পাকিস্তান ক্রিকেট বোর্ড (পিসিবি) এর সাথে চুক্তিবদ্ধ হন।
আন্তর্জাতিক আম্পায়ারিং পরিসংখ্যান
২০১২ সালের ২৫ ফেব্রুয়ারি তারিখের হিসাব অনুযায়ী :
মাহফুজুর রহমান (রাজনীতিবিদ)
মাহফুজুর রহমান মিতা (জন্ম: ১ জুন ১৯৭০) হলেন বাংলাদেশের একজন রাজনীতিবিদ। তিনি ২৮০ নং (চট্টগ্রাম-৩) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি দশম জাতীয় সংসদ নির্বাচনে ও ডিসেম্বর ২০১৮ সালে অনুষ্ঠিত একাদশ জাতীয় সংসদ নির্বাচনে সংসদ সদস্য নির্বাচিত হন।
প্রাথমিক জীবন
মাহফুজুর রহমান ১৯৭০ সালের ১ জুন তৎকালীন পূর্ব পাকিস্তানের চট্টগ্রামে জন্মগ্রহণ করেন। তার পিতার নাম মুস্তাফিজুর রহমান এবং মাতা মোহছেনা আরা বেগম।
রাজনৈতিক জীবন
মাহফুজুর রহমান মিতা ব্যবসায়ী ও বাংলাদেশ আওয়ামী লীগের রাজনীতিবিদ। তিনি ২০১৪ ও ২০১৮ সালের জাতীয় সংসদ নির্বাচনে ২৮০ নং (চট্টগ্রাম-৩) আসন থেকে নির্বাচিত সংসদ সদস্য ও একাদশ জাতীয় সংসদে নৌ-পরিবহন মন্ত্রণালয় সম্পর্কিত সংসদীয় স্থায়ী কমিটির সদস্য।
গোলখালী ইউনিয়ন
আয়তন
গোলখালী ইউনিয়নের আয়তন ১৬,৭৩০ একর।
প্রশাসনিক কাঠামো
গোলখালী ইউনিয়ন গলাচিপা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম গলাচিপা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী গোলখালী ইউনিয়নের মোট জনসংখ্যা ৩২,১৬৯ জন। এর মধ্যে পুরুষ ১৫,৭২০ জন এবং মহিলা ১৬,৪৪৯ জন। মোট পরিবার ৭,১৫৯টি।
শিক্ষা
২০১১ সালের আদমশুমারি অনুযায়ী গোলখালী ইউনিয়নের সাক্ষরতার হার ৭৫.৬%।
সুশিমা দ্বীপ
সুশিমা দ্বীপ (対馬) (ইংরাজী Tsushima Island) জাপানী দ্বীপপুঞ্জ-এর একটি দ্বীপ। এটি সুসীমা স্ট্রেইট এবং কোরিয়া স্ট্রেইট-এর মধ্যে অবস্থিত ( কিউশু এবং কোরিয়ান উপদ্বীপ-এর প্রায় মাঝামাঝি স্থানে)। সুশিমার মূল দ্বীপটি এককালে একক দ্বীপ ছিল। ১৬৭১ সালে ফুনাকোশিষেটো খাল দ্বারা এবং ১৯০০ সালে মানজেকিসেটো খালের জন্য সেটি তিনটি ভাগে বিভক্ত হয়ে যায়। এই খালগুলিকে দ্বীপের কেন্দ্রস্থলে ইস্টমুয়েসের মধ্য দিয়ে চালিত করার ফলে "উত্তর তুশিমা দ্বীপ" (কামিনো-শিমা) এবং "দক্ষিণ সুশিমা দ্বীপ" (শিমোনো-শিমা) গঠন করে। ১০০ টির উপর  ছোট ছোট দ্বীপ সুসীমার অন্তর্ভুক্ত যাদের মধ্যে অনেকগুলিই অতি ক্ষুদ্র। সুসীমা নামটি সাধারণত সমস্ত দ্বীপকেই সম্মিলিতভাবে বোঝানো হয়। সুশিমা দ্বীপ নাগাসাকি প্রিফেকচার-এ রয়েছে।
ভূগোল
সুশিমা দ্বীপটি কানমন স্ট্রেইট-এর পশ্চিমে জাপানী মূল ভূখন্ডের হনশু এবং কিউশুর মধ্যবর্তী অক্ষাংশে অবস্থিত। কোরিয়া স্ট্রেইট সুশিমা দ্বীপপুঞ্জে দুটি ভাগে বিভক্ত। জাপানের মূল ভূখণ্ডের নিকটবর্তী প্রশস্ত চ্যানেলটি হ'ল সুশিমা স্ট্রেইট। ওফুনাকোশি-সেতো এবং মানজেকি-সেতো যথাক্রমে ১৬৭১ এবং ১৯০০ সালে নির্মিত দুটি খাল দ্বীপের পূর্ব দিকের সাথে আসো উপসাগর (浅茅湾) এর গভীর সূক্ষ্ম সংযোগ স্থাপন করেছে। মূল দ্বীপটি ছাড়াও এই দ্বীপপুঞ্জটিতে ১০০ টিরও বেশি ক্ষুদ্র ক্ষুদ্র দ্বীপ রয়েছে।
সুশিমা হ'ল জাপানীয় কোরিয়ান উপদ্বীপ-এর সবচেয়ে কাছের অঞ্চল। এটি বুশান থেকে প্রায় ৫০ কিলোমিটার দূরে অবস্থিত। পরিষ্কার দিনে কোরিয়ান উপদ্বীপের পাহাড় এবং পর্বতমালা দুটি উত্তর পাহাড়ের উপরের উচ্চতা থেকে সহজে দৃশ্যমান হয়। সুশিমা অববাহিকার মধ্যে আইকি দ্বীপ-এ অবস্থিত নিকটতম জাপানি বন্দর আইকি ৫০ কিলোমিটার দূরে অবস্থিত। সুশিমা দ্বীপ এবং আইকি দ্বীপ সম্মিলিতভাবে আইকি–সুশিমা কোয়াসি-জাতীয় উদ্যান এর সীমানার মধ্যে অবস্থিত। এটি প্রকৃতি সংরক্ষণ হিসাবে মনোনীত এবং আরও উন্নয়ন থেকে সুরক্ষিত। সুশিমার বেশিরভাগ অংশ (৮৯%) প্রাকৃতিক উদ্ভিদ এবং পর্বতমালা দ্বারা আচ্ছাদিত। সুশিমা দ্বীপে অনেকগুলি পর্বত রয়েছে যেমন মাউন্ট ওহিরা, মাউন্ট ইয়াতাতে, মাউন্ট হোকোগটাকে, মাউন্ট কোয়াসন, মাউন্ট অনটাকে, মাউন্ট গোগেন।
কৃত্রিম জলপথে দুটি দ্বীপে বিভক্ত হওয়া সত্ত্বেও জাপান সরকার সুশিমা দ্বীপটিকে একক সত্তা হিসাবে পরিচালনা করে। উত্তরের অঞ্চলটি কামিনো-শিমা (上 島) এবং দক্ষিণ দ্বীপটি শিমোনো-শিমা (下 島) নামে পরিচিত। উভয় উপ-দ্বীপে এক জোড়া পাহাড় রয়েছে। শিমো-নো-শিমার মাউন্ট ইয়াতেটের (矢 立 山) উচ্চতা হ'ল । আরিকে-ইয়ামার (有 明 山) উচ্চতা এবং কামি-নো-শিমায় রয়েছে মি-টেক (御 嶽) যার উচ্চতা । দ্বীপের দুটি প্রধান বিভাগ এখন সেতু এবং উঁচু বাঁধ দিয়ে যুক্ত হয়েছে।  দ্বীপটির মোট আয়তন 696.26 km2।
জলবায়ু
সুসিমার একটি সামুদ্রিক আর্দ্র উপক্রান্তীয় জলবায়ু রয়েছে এবং সেটি মৌসুমি বায়ুর দ্বারা প্রবলভাবে প্রভাবিত। গড় তাপমাত্রা এবং গড় বার্ষিক বৃষ্টিপাত ২,১৩২.৬ মিমি। দ্বীপে রেকর্ড করা সর্বোচ্চ তাপমাত্রা ২০১৩ সালের ২০ শে আগস্টে  এবং সর্বনিম্ন ১৮৯৫ সালে । বছরের বেশিরভাগ সময় জুড়ে নাগাসাকির তুলনায় সুশিমা শহর ১-২ ডিগ্রি সেন্টিগ্রেড বেশি শীতল থাকে দেখা যায়। দ্বীপের বৃষ্টিপাত সাধারণত জাপানের প্রধান দ্বীপের চেয়ে বেশি। এটি তাদের আকারের পার্থক্যের জন্য দায়ী। সুশিমা ছোট এবং বিচ্ছিন্ন হওয়ায় এটি চারদিক দিয়ে আর্দ্র সামুদ্রিক বায়ুতে উন্মুক্ত থাকে। এর কারণে দ্বীপে খাড়াই বাড়ার সাথে সাথে ঢাল বরাবর বৃষ্টি ঝরে পড়ে। মহাদেশীয় বায়ু বসন্তকালে চীন থেকে লোয়েস (হলুদ বালু) বহন করে আনে এবং শীতকালে দ্বীপটিকে শীতল করে তোলে। নাগাসাকি প্রদেশের অন্যান্য অঞ্চলের তুলনায় সুসিমায় বর্ষা মরশুম শুরু এবং শেষ হয় দেরিতে এবং খুব কমই ঘটেছে যে সুসিমায় টাইফুন  সরাসরি আঘাত হেনেছে।
পশ্চিম সুমাত্রার গ্র্যান্ড মসজিদ
পশ্চিম সুমাত্রার গ্র্যান্ড মসজিদ (ইন্দোনেশিয়ান: মসজিদ রায়া সুমাতেরা বরাত) ইন্দোনেশিয়ার পশ্চিম সুমাত্রার পদাংয়ের একটি মসজিদ। এটি পশ্চিম সুমাত্রার বৃহত্তম মসজিদ এবং সুমাত্রার দ্বিতীয় বৃহত্তম মসজিদ। মসজিদটি পশ্চিম সুমাত্রার পদাং উতারা উপজেলা, পাদাং জেলায় অবস্থিত। পশ্চিম সুমাত্রার গ্র্যান্ড মসজিদ টি খতিব সুলাইমান রোড এবং আহমদ দাহলান রোডের মোড়ে ৪০,৪৩৩ বর্গ মিটার একটি কমপ্লেক্সের মধ্যে অবস্থিত।
নির্মাণ
২০০০ সালের ২১ শে ডিসেম্বর নির্মাণের প্রথম পাথর টি স্থাপন করা হয়। পশ্চিম সুমাত্রা প্রদেশের গভর্নর গামওয়ান ফৌজি উদ্বোধন করেন।
বাজেটের সমস্যার কারণে নির্মাণে দীর্ঘ সময় লেগেছে। পশ্চিম সুমাত্রার আঞ্চলিক সরকারের বাজেটের উপর নির্ভর করা ছাড়াও অন্যান্য খাত থেকে তহবিল সংগ্রহ করা হয়ে ছিল। যেমন: জনগণের কাছ থেকে, বেসরকারী খাত থেকে এবং বিদেশী সরকারদের কাছ থেকে অনুদান সংগ্রহ করা হয়ে ছিল। ২০০৯ সালে সৌদি সরকার মসজিদটি নির্মাণের জন্য ৫০ মিলিয়ন মার্কিন ডলার তহবিল সরবরাহ করেছিল। তবে এটি ২০০৯ সালের পশ্চিম সুমাত্রার ভূমিকম্পের একই সময়ে হওয়াই এই তহবিল মসজিদ নির্মানের পরিবর্তে ভূমিকম্প ক্ষতিগ্রস্থদের পুনর্বাসনের জন্য ব্যবহার করা হয়। ২০১৪ সালে তুর্কি সরকার মসজিদের জন্য কার্পেট দান করেছে।
২০১৪ সালের ফেব্রুয়ারি মাসে মসজিদে প্রথমবারের মতো নামাজ অনুষ্ঠিত হয়েছিল।
স্থাপত্য
মসজিদের সর্বাধিক স্বাতন্ত্র্য বৈশিষ্ট্য হলো, এর ছাদের গঠন। স্থানীয় ভাষায় যাকে মিনাঙ্গকাবাউ বলা হয়। ছাদটির আকৃতি মক্কার কা’বা শরীফে হাজরে আসওয়াদ তুলে দেওয়ার জন্য কুরাইশ গোষ্ঠীর চারজন বংশের নেতাদের দ্বারা কাপড়ের যে কোণ ধরে ছিল তার প্রতীক হিসাবে বোঝানো হয়েছে। মসজিদের ছাদের ফ্রেম স্টিল পাইপ দ্বারা নির্মিত। চারটি কার্ভিং কংক্রিট কলাম দ্বারা সমর্থিত।
কাজ উদ্ধৃত
Grand Mosque of West Sumatra
বিলাসপুর রেলওয়ে বিভাগ
বিলাসপুর রেলওয়ে বিভাগ ভারতীয় রেলওয়ের দক্ষিণ পূর্ব মধ্য রেলওয়ে অঞ্চলের অধীনে তিনটি রেলওয়ে বিভাগের একটি। এই রেলওয়ে বিভাগটি ১ এপ্রিল ১৯৫২ সালে গঠিত হয়েছিল এবং এর সদর দপ্তর ভারতের ছত্তিশগড় রাজ্যের বিলাসপুরে অবস্থিত।
নাগপুর এসইসি রেলওয়ে বিভাগ এবং রায়পুর রেলওয়ে বিভাগ হল SECR জোনের অধীনে অন্য দুটি রেলওয়ে বিভাগ যার সদর দপ্তর বিলাসপুরে অবস্থিত।
রেলওয়ে স্টেশন এবং শহরের তালিকা
তালিকায় বিলাসপুর রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে।
টিডিবি ইসলাম আনসিক্লোপেদিসি
ইসলাম আনসিক্লোপেদিসি (TDV İslâm Ansiklopedisi ইসলাম বিশ্বকোষ) হলো ইসলাম শিক্ষার জন্য তুর্কি ভাষায় রচিত একটি একাডেমিক বিশ্বকোষ যা তুরস্কের ধর্ম বিষয়ক অধিদপ্তর থেকে প্রকাশিত হয়। ১৯৮৮ থেকে ২০১৩ পর্যন্ত মোট ৪৪ খণ্ড, ২০১৬ সালে আরও দুটি সম্পূরক খণ্ড প্রকাশিত হয়েছিল। এতে মোট ১৬,৮৫৫ টি নিবন্ধ রয়েছে।
ইতিহাস
প্রাথমিকভাবে ১৯৩৯ সালে এনসাইক্লোপিডিয়া অব ইসলামকে তুর্কি ভাষায় অনুবাদ করার প্রস্তাব করা হয়, কারণ তখনো এই বিশ্বকোষ শুধুমাত্র ইংরেজি, ফরাসি এবং জার্মান ভাষায় উপলব্ধ ছিল। পরে এটি অনুবাদের করার সময় এর অনেক নিবন্ধ সংশোধিত, প্রসারিত এবং সংশোধন করা হয় এবং এতে শেষ পর্যন্ত প্রাচ্যবাদী দৃষ্টিভঙ্গি সংশোধন করে তাতে ইসলামি ঐতিহ্যে তুর্কি রীতি অন্তর্ভুক্ত করা হয়। ফলস্বরূপ, এই অনুবাদ মূলত প্রস্তাবিত ৫ খণ্ডের পরিবর্তে ১৫ খণ্ডের রচনায় পরিণত হয়। ১৯৬৬ থেকে ১৯৮৭ পর্যন্ত, এর প্রধান সম্পাদক ছিলেন তাহসিন ইয়াজিসি, একজন তুর্কি পন্ডিত ও ফার্সি সাহিত্যিক, যিনি ব্যক্তিগতভাবে এই কাজে ১৫০টিরও বেশি নিবন্ধে অবদান রেখেছিলেন। আগের প্রধান সম্পাদক ছিলেন আহমেদ আতেস। ১৯৮৮ সাল থেকে একটি সম্পূর্ণ মৌলিক কাজ হিসেবে তুরস্কের ধর্ম বিষয়ক অধিদপ্তর বিশ্বকোষটি নতুন করে সংকলনের কাজ শুরু করে, যা ২০১৩ সাল পর্যন্ত ৪৪ খণ্ডে সমাপ্ত হয়। পরে আরও দুটি সম্পূরক খণ্ড অন্তর্ভুক্ত করা হয়। এর বিশ্বকোষীয় মান তুর্কি ভাষাবিদ ও ইসলামি পণ্ডিতদের দ্বারা স্বীকৃত। প্রথম সংস্করণটির নাম ছিল ইসলাম আনসিক্লোপেদিসি (İslâm Ansiklopedisi)। পরবর্তীতে সংকলিত মৌলিক সংস্করণটির নাম টিডিভি ইসলাম আনসিক্লোপেদিসি (TDV İslâm Ansiklopedisi)।
অতিতারল্য
অতিতারল্য, শূন্য সান্দ্রতা সম্পন্ন তরলের সভাবগত বৈশিষ্ট্য কাজেই তা গতিশক্তি না হারিয়েই প্রবাহিত হয়। আলোড়িত হলে, একটি অতিতরল ঘূর্ণি গঠন করে যা অনির্দিষ্টকালের জন্য ঘুরতে থাকে। যখন ক্রাইত্তজেনিক তাপমাত্রায় শীতল করা হয়, হিলিয়ামের দুটি আইসোটোপে (হিলিয়াম-৩ এবং হিলিয়াম-৪) অতিতারল্য দেখা যায়। এটি জ্যোতিঃপদার্থবিজ্ঞান, উচ্চ-শক্তি পদার্থবিজ্ঞান এবং কোয়ান্টাম মহাকর্ষের মত তত্ত্বগুলিতে তাত্ত্বিকভাবে তৈরি বিভিন্ন পদার্থের অদ্ভুত দশারও বৈশিষ্ট্য। অতিতারল্য প্রায়শই বোস–আইনস্টাইন ঘনীভবনের সাথে সদৃশ। তবে কোনো ঘটনাই একে অন্যের সাথে সরাসরি সম্পর্কিত নয়; সকল বোস-আইনস্টাইন ঘনীভবন অতিতরল হিসাবে বিবেচিত নয়। আবার, সকল অতিতরল বোস-আইনস্টাইন ঘনীভবন নয়। অতিতারল্যের অর্ধপ্রপঁচবৈজ্ঞানিক তত্ত্বটি ল্যেভ লান্দাউ কর্তৃক বিকশিত হয়।
তরল হিলিয়ামের অতিতারল্য
অতিতারল্য মূলত তরল হিলিয়ামে পিয়োতর কাপিৎসা এবং জন এফ অ্যালেন কর্তৃক আবিষ্কৃত হয়। তখন থেকে প্রপঁচবিজ্ঞান ও মাইক্রোস্কোপিক তত্ত্বের মাধ্যমে এটি বর্ণনা করা হয়েছে। তরল হিলিয়াম-৪ এ, অতিতারল্য হিলিয়াম-৩ এর তুলনায় অনেক বেশি তাপমাত্রায় দেখা দেয়। পূর্ণসংখ্যার ঘূর্ণনের কারণে, হিলিয়াম-৪ এর প্রতিটি পরমাণুই বোসন কণা। হিলিয়াম-৩ পরমাণু হলো একটি ফার্মিয়ন কণা; কেবলমাত্র খুব কম তাপমাত্রায় নিজেদের সাথে জুড়ি দিয়ে এরা বোসন গঠন করতে পারে। হিলিয়াম-৩ এ অতিতারল্য আবিষ্কার ছিল ১৯৯৬ সালে পদার্থবিদ্যায় নোবেল পুরষ্কারের ভিত্তি। এই প্রক্রিয়াটি অতিপরিবাহিতায় ইলেক্ট্রন জুটি করার মতো।
অতিঠান্ডা পারমাণবিক গ্যাস
ওলফগাং কেটার্ল এবং তার দল ২০০৫ সালের এপ্রিলে এমআইটিতে ৫০ এনকে (ন্যানো কেলভিন) তাপমাত্রায় ৬Li এ কোয়ান্টাম ঘূর্ণি পর্যবেক্ষণ করেন যা একটি অতিঠান্ডা ফর্মিওনিক গ্যাসের অতিতারল্য পরীক্ষামূলকভাবে প্রমাণিত করে। ২০০০ সালে ৮৭Rb ব্যবহার করে অতিঠান্ডা বোসোনিক গ্যাসে এবং সম্প্রতি দ্বি-মাত্রিক গ্যাসে এই ধরনের ঘূর্ণিগুলি পর্যবেক্ষীত হয়।  ১৯৯৯ সালের প্রথমদিকে লেন হাউ আলোর গতি কমিয়ে দেওয়ার উদ্দেশ্যে এবং পরে এটি পুরোপুরি বন্ধ করে দেওয়ার জন্য  সোডিয়াম পরমাণু ব্যবহার করে একটি ঘনীকৃত তরল তৈরি করেন।    তার দল পরবর্তীকালে শক ওয়েভ এবং টর্নেডোর অনুরূপ অতিতরল তৈরি করতে সংকুচিত আলোর এই পদ্ধতিটি ব্যবহার করে:
"এই নাটকীয় উত্তেজনার ফলে সলিটন তৈরি হয় যার ফলে তা নিরবচ্ছিন্ন ঘূর্ণিতে পরিণত হয়ে ক্ষয় হতে থাকে- ভারসাম্য থেকে অনেক দূরে, বিপরীত চলনের জোড়ায়- বোস-আইনস্টাইন ঘনীকৃত তরলের অতিতরলে ভাঙ্গনের প্রক্রিয়া সরাসরি প্রকাশ করে। একটি দ্বি আলোক-পথরোধক সহ, আমরা পুরোপুরি অপ্রত্যাশিত, অরেখার উত্তেজনার ফলে শক ওয়েভগুলির মধ্যে নিয়ন্ত্রিত সংঘর্ষ তৈরি করতে পারি। আমরা নিষ্প্রভ সলিটোনিক শেলগুলিকে সন্নিবদ্ধ হয়ে সংকর কাঠামো গঠন করতে দেখেছি। ঘূর্ণি চক্রগুলি 'ফ্যান্টম প্রপেলার' হিসাবে কাজ করে যা খুবই উত্তেজনাকর গতিশীলতার দিকে নিয়ে যায়।"
- লেন হাউ
জ্যোতিঃপদার্থবিজ্ঞানে অতিতারল্য
নিউট্রন তারার অভ্যন্তরে অতিতরল থাকার ধারণাটি সর্বপ্রথম আর্কাদি মিগডাল কর্তৃক প্রস্তাবিত হয়। ইলেক্ট্রন-ল্যাটিস মিথস্ক্রিয়ার কারণে অতিপরিবাহির অভ্যন্তরে ইলেক্ট্রনগুলি কুপার জোড় তৈরী করে, এটি প্রত্যাশীত যে পর্যাপ্ত পরিমাণে উচ্চ ঘনত্ব এবং কম তাপমাত্রায় নিউট্রন তারার নিউক্লিয়নের সুদূরপ্রসারী পারমাণবিক আকর্ষণ শক্তির  কারণেও কুপার জোড় তৈরি হতে পারে যা অতিতারল্য ও অতিপরিবাহিতার দিকে চালিত করে।
উচ্চ-শক্তি পদার্থবিজ্ঞান ও কোয়ান্টাম মহাকর্ষে অতিতারল্য
অতিতরল নির্বাত তত্ব (এসভিটি) তাত্ত্বিক পদার্থবিদ্যা এবং কোয়ান্টাম বলবিজ্ঞানের এমন একটি প্রক্রিয়া যেখানে ভৌত শূন্যস্থানকে অতিতরল হিসাবে দেখা হয়।